Komission asetus (EY) N:o 1054/98, annettu 20 päivänä toukokuuta 1998, tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1223/94 muuttamisesta ja tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1222/94 muuttamisesta



Virallinen lehti nro L 151 , 21/05/1998 s. 0019 - 0020



KOMISSION ASETUS (EY) N:o 1054/98, annettu 20 päivänä toukokuuta 1998, tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1223/94 muuttamisesta ja tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1222/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ensimmäisen alakohdan ja 20 artiklan, sekä katsoo, että komission asetuksen (EY) N:o 1222/94 (2), sellaisena kuin se on viimeksi muutettuna asetuksella (EY) N:o 1909/97 (3), mukaan muussa muodossa kuin muna-albumiinina vietäville munille myönnettävän tuen määrää ei voida vahvistaa ennakkoon; sellaisenaan vietäville munille myönnettävän tuen ehtona on vastedes vientitodistus, jossa tuen määrä vahvistetaan ennakkoon; näin ollen myös perustamissopimuksen liitteeseen II kuulumattomien tavaroiden valmistuksessa käytettäville munille myönnettävä tuki on voitava vahvistaa ennakkoon vastaavalle ajanjaksolle kuin mitä sovelletaan sellaisenaan vietäviin muniin, tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä 30 päivänä toukokuuta 1994 annetun komission asetuksen (EY) N:o 1223/94 (4), sellaisena kuin se on viimeksi muutettuna asetuksella (EY) N:o 2340/96 (5), mukaan 3 artiklan 3 kohdassa tarkoitetun harkinta-ajan kuluessa voidaan toteuttaa useita toisessa alakohdassa tarkoitettuja erityistoimenpiteitä; mainituista toimenpiteistä on katsottu tarpeelliseksi säilyttää ainoastaan hakemusten epääminen; jos tällaista toimenpidettä ei ole toteutettu viimeistään sinä päivänä, josta alkaen todistuksia voidaan toimittaa, todistukset on toimitettava haetulle tavaran ja tuen määrälle, ennakkovahvistustodistusten toimitusjärjestelmän parantamiseksi hakemusten tiedoksiantamispäiviä on muutettava; myös todistusten toimitusaikaa on voitava lyhentää, jos voidaan taata niiden hallinnon kannalta välttämätön valvonta, perustamissopimuksen liitteeseen II kuulumattomina tavaroina vietävien maitotuotteiden tilanne edellyttää nykyisellään tukien ennakkovahvistusten erittäin tarkkaa seurantaa; liitteeseen II kuulumattomina tavaroina vietäviä maitotuotteita koskevien todistusten nykyinen voimassaoloaika on voin osalta kolme kuukautta ja maitojauheen osalta kuusi kuukautta hakemuksen jättämisestä; sellaisenaan vietäviä maitotuotteita koskevien todistusten voimassaoloaika on neljä kuukautta hakemuksen jättämisestä; pidempi voimassaoloaika lisää epävarmuutta niiden sidottujen varojen määrästä, joiden osalta tukia ei ole vielä maksettu, ja hankaloittaa budjetin valvontaa; näin ollen kaikkien tavaroina vietäviä maitotuotteita koskevien todistusten voimassaoloaika on lyhennettävä sellaisenaan vietäviin maitotuotteisiin sovellettavaa voimassaoloaikaa vastaavaksi, ja tässä asetuksessa säädetyt toimenpiteet ovat perustamissopimuksen liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1222/94 5 artiklan 2 kohdan ensimmäinen alakohta seuraavasti: "Tuen määrän ennakkovahvistusjärjestelmää sovelletaan kuitenkin perustuotteisiin." 2 artikla Muutetaan asetus (EY) N:o 1223/94 seuraavasti: 1. Korvataan 3 artiklan 3 kohta seuraavasti: "3. Perustuotteita koskevia todistushakemuksia voi jättää kaikkina työpäivinä. Toimivaltainen viranomainen toimittaa todistukset seuraavasti: i) maanantain ja keskiviikon välisenä aikana haetut todistukset toimitetaan seuraavana maanantaina; ii) torstaina tai perjantaina haetut todistukset toimitetaan seuraavana keskiviikkona. Todistuksia ei toimiteta, jos komissio päättää evätä hakemukset (maanantain ja keskiviikon välisenä aikana jätettyjen hakemusten osalta) maanantaista perjantaihin ulottuvan jakson tai (torstaina tai perjantaina jätettyjen hakemusten osalta) torstaista seuraavaan tiistaihin ulottuvan jakson aikana." 2. Korvataan 4 artiklan 1 kohta seuraavasti: "1. Todistus on voimassa sen antamisesta alkaen: - sokeri-, vilja- ja riisialan yhteiseen markkinajärjestelyyn kuuluvien tuotteiden osalta todistushakemuksen jättämistä seuraavan viidennen kuukauden loppuun asti, - maito- ja maitotuotealan yhteiseen markkinajärjestelyyn kuuluvien tuotteiden osalta todistushakemuksen jättämistä seuraavan neljännen kuukauden loppuun asti, - muna-alan yhteiseen markkinajärjestelyyn kuuluvien tuotteiden osalta todistushakemuksen jättämistä seuraavan kolmannen kuukauden loppuun asti. Edellisestä kohdasta poiketen asetuksen (ETY) N:o 3719/88 44 artiklassa tarkoitetussa, kolmannessa tuojamaassa avatun tarjouskilpailun perusteella toteutetussa tavaroiden viennissä todistus on voimassa sen antamisesta alkaen siihen päivään asti, jona tarjouskilpailun ratkaisusta johtuvat velvoitteet on täytettävä, mutta todistus ei kuitenkaan voi olla voimassa kauempaa kuin sen antamista seuraavan kahdeksannen kuukauden loppuun asti." 3. Poistetaan 4 artiklan 2 kohdan b alakohta. 4. Korvataan 8 artiklan 1 kohdassa sanat: "Kunkin viikon torstaina ja perjantaina" sanoilla "Kunkin viikon maanantaina ja torstaina kello 12 mennessä (Brysselin aikaa)". 5. Lisätään 9 a artikla seuraavasti: "9 a artikla Jos 8 artiklassa tarkoitettu todistushakemusten tiedoksiantamispäivä on komission Brysselissä sijaitsevissa yksiköissä noudatettava virallinen vapaapäivä, todistusten toimitusaikaa jatketaan yhdellä päivällä riippumatta siitä, onko kyseinen tiedoksiantamispäivä yleinen vapaapäivä siinä jäsenvaltiossa, jossa todistushakemus on jätetty." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan todistushakemuksiin, jotka on jätetty aikaisintaan 1 päivänä kesäkuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä toukokuuta 1998. Komission puolesta Martin BANGEMANN Komission jäsen (1) EYVL L 318, 20.12.1993, s. 18 (2) EYVL L 136, 31.5.1994, s. 5 (3) EYVL L 268, 1.10.1997, s. 20 (4) EYVL L 136, 31.5.1994, s. 33 (5) EYVL L 318, 7.12.1996, s. 9